section_heading: Turizam
paragraph_text: Četverogodišnji studij turizma završio je na Brigham Young University u Provo, Utah, SAD. Po povratku iz SAD-a i nakon ispunjenja vojne obveze u RH profesionalno se bavi outgoing turizmom. Organizira više od 40 velikih tura posebnim (charter) zrakoplovima na razna europska i bliskoistočna odredišta (Lisabon, Porto, Madrid, Barcelona, Pariz, Luksemburg, London, Riga, Sankt Peterburg, Palermo, Catania, Rim, Istanbul, Izmir, Kayseri, Kairo, Luksor). Od 2006. profilira se u niši kulturnog i kongresnog turizma, unutar svog branda, organizirajući polaske skupina na kongrese u sve veće europske metropole, kao i Toronto, Cancun, Seoul, Amman, Kairo, Colombo, … Bavi se putopisnim novinarstvom, objavljuje članke u magazinu Optimist, te piše i uređuje putopisni časopis Explora News (24 stranice u boji; pet izdanja). Osmislio je i održavao nekoliko internetskih portala, a najveći broj putopisa nalazi se na stranicama koje trenutno održava (vidi pod vanjske poveznice). Tri godine radi kao voditelj i urednik putopisne emisije na radijskoj postaji KL nazvane Explora – putopisna ćakula sa Zlatkom i Sinišom (Zlatko Boko je suurednik i suvoditelj emisije). Posebno je aktivan kao vodič turističkih skupina na europska, bliskoistočna i daleka odredišta. Bavi se amaterski fotografijom posebno na području Dalmacije, ali i na odredištima koja kao vodič turističkih skupina posjećuje. Nakon 18 godina radnog iskustva u turizmu od 2. prosinca 2015. vlasnik je svoje turističke agencije.